  Анжелика Тихонова корреспондент Удмуртиысь пиналъёс но егитъёс эссе гожтонъя «Билингва» калыккуспо вожвылъяськонэ пыриськыны быгато. Творчествоя ужъёсты анай но ӟуч кылын гожтоно. Со сярысь вожвылъяськонлэн  ивортэмын. Вожвылъяськонэ пыриськыны Россиысь но мукет кунъёсысь 10 аресысен 22 аресозь пиналъёсты, быдэ вуымтэосты но егитъёсты ӧтё, кинлы ӟуч кыл кунсьӧр, мурт яке кыкетӥ анай кыл луэ.  Чакламын кӧня ке номинациос: «Мынам Россие». Та номинацие огдыре ӟуч но анай кылын гожтэм таӵе темаосъя эссеос пырисько: Быгатэ-а анай кыл музей дунлык луыны? Россия пӧртэм тусъем но трос кылъем: кыӵеен мон сое адӟисько? «Йӧскалык тусъем…» кыӵе инты басьто пӧртэм кылъёсын вераськисьёс Россилэн лулчеберетаз? «Театр – это такая кафедра, с которой можно много сказать миру добра…» Н. В. Гоголь (таиз нимаз тема, кудӥз Россиын ялэм Театрлэн арезлы сӥземын). «Йӧскалык чеберлыкъя кылёсбур туала сямен» («Национальное художественное наследие в современном прочтении») (татчы 17-22 аресъем пиналъёсты пыриськыны куро). Номинацие ӟуч но йӧскалык лулчеберет кылёсбуръёслэсь огкадь но пӧртэм луэмзэс эскеронлы сӥзем эссеос пырисько. Пичи эскеронъёс, кылсярысь, сӥземын луыны быгато: калык выжыкылъёслы но эпослы; мифъёслы но дауркылъёслы; кырӟанъёслы но крезьгурен герӟаськем мукет амалъёслы; орнаментальной сюжетъёслы; театр искусстволы; лулчеберет кылёсбурлэн мукет люкетъёсызлы (эссе гожтӥсьлэн быръемезъя). Берпуметӥ номинациын йӧскалык театръёсын герӟаськем пичи эскеронъёсты вылӥ дунъялозы. Вожвылъяськон арлыдъя куинь группаосъя ортче: 10-12 аресъемъёс, 13-16 аресъемъёс, 17-22 аресъъемъёс. Со сяна, лыдэ басьтӥськозы подгруппаос: а) ӟуч кыл мурт кыл, кыкетӥ анай кыл; б) ӟуч кыл кунсьӧр кыл. Ужъёсты 2019-тӥ арын 25-тӥ куарусёнозь  пыр кутозы. Куронъёсын рос-просгес тодматскыны  луоз. Йылпумъян ужрадъёс но вормисьёсты кузьымъёсын пусъён шуркынмонэ Москваын ортчоз.  Вожвылъяськон анай кылъёслы юрттон, пиналъёслы но егитъёслы Россиысь но дуннеысь калыкъёслэсь кылъёссэс но лулчеберетсэс дунъян мылкыд пыӵатон вылысь радъяське. Кыкетӥез ужпум – ӟуч кылэн но Россилэн лулчеберетъя кылёсбуреныз тунсыкъяськись дышетскисьёслы (со пӧлын кунгож сьӧрын ӟуч школаосы ветлӥсьёслы) юрттон Вожвылъяськонэз Москваысь Йӧскалык политикая но мукет улосвылъёсын кусыпъёсъя департамент Москваысь кивалтэт бордысь йӧскалык ужъёсъя кенеш но Дышетӥсьёслэн ӟуч кыллы дурбасьтонъя калыккуспо огинзы юрттэмен радъя.  Тегъёс: Лулчеберет егитъёс Удмуртия Россия пиналъёс удмурткыл  